एंजियोप्लास्टी की गई, एक्ट्रेस ने कहा- नई जिंदगी मिली, हार्ट को हमेशा स्ट्रॉन्ग रखें
Sushmita Sen Undergoes Angioplasty After Heart Attack. Follow Sushmita Sen Health Updates On Dainik Bhaskar (दैनिक भास्कर)सुष्मिता सेन ने एक सोशल मीडिया पोस्ट से सनसनी मच गई थी।  उन्होंने खुलासा किया है कि उन्हें हाल के दिनों
सुष्मिता सेन ने खुलासा किया है कि उन्हें हाल ही में हार्ट अटैक आया। इसके बाद एंजियोप्लास्टी करानी पड़ी थी। अब वे ठीक हैं। सुष्मिता ने सोशल मीडिया पोस्ट में लिखा, 'अपने हार्ट को हमेशा खुश और स्ट्रॉन्ग रखें क्योंकि जब आपको इसकी सबसे ज्यादा जरूरत होगी तो ये आपके साथ खड़ा होगा। मुझे कुछ दिन पहले हार्ट अटैक आया था। एंजियोप्लास्टी हुई है। स्टेंट लगाया गया है।
मेरे डॉक्टर ने कहा है कि मेरा हार्ट बहुत मजबूत है। उन तमाम लोगों का तहे दिल से धन्यवाद, जिन्होंने समय पर मदद की और जरूरी कदम उठाए। यह पोस्ट मेरे फैंस के लिए है। मैं उन्हें खुशखबरी देना चाहती हूं कि अब मैं बिल्कुल ठीक हूं, फिर से नया जीवन जीने के लिए तैयार हूं।'
बॉलीवुड की फिटेस्ट एक्ट्रेस में से एक हैं सुष्मिता
सुष्मिता सेन 47 साल की हैं। वे हमेशा फिट रहती हैं। वे बॉलीवुड की सबसे फिट एक्ट्रेस में से एक हैं। सोशल मीडिया पर फिटनेस के वीडियोज भी शेयर करती हैं। सुष्मिता के फैंस और फिल्म इंडस्ट्री से जुड़े लोग उन्हें दुआएं दे रहे हैं।
मिस यूनिवर्स जीतने के बाद खुले थे इंडस्ट्री के दरवाजे
1994 में जब सुष्मिता सेन ने मिस यूनिवर्स का खिताब जीता था। इसके बाद उनके सामने फिल्म ऑफर्स की लाइन लग गई। बड़े-बड़े डायरेक्टर-प्रोड्यूसर सुष्मिता को अपनी फिल्म से डेब्यू कराना चाहते थे।
तब सुष्मिता ने उस समय के सबसे सफल डायरेक्टर्स में से एक महेश भट्ट की फिल्म साइन की। फिल्म का नाम था दस्तक। यह एक ब्यूटी क्वीन के सिरफिरे आशिक की कहानी थी। यहीं से सुष्मिता का फिल्मी सफरनामा शुरू हुआ।
ऐश्वर्या राय को पछाड़कर बनी थीं मिस इंडिया
1994 में मॉडलिंग के साथ सुष्मिता ने ब्यूटी कॉन्टेस्ट में भाग लिया। इस कॉन्टेस्ट में ऐश्वर्या राय भी थीं, लेकिन मिस इंडिया का खिताब जीता सुष्मिता ने। ऐश्वर्या तब कुछ पॉइंट्स से हार गई थीं, लेकिन इसी साल उन्होंने मिस वर्ल्ड का खिताब जीता, जब सुष्मिता मिस यूनिवर्स बनी थीं।
कुछ रिपोर्ट्स में कहा गया कि सुष्मिता मिस इंडिया के उस कॉम्पिटिशन में उतरना ही नहीं चाहती थीं, क्योंकि वहां ऐश्वर्या मजबूत दावेदार मानी जा रही थीं और सुष्मिता को अंडरडॉग कहा जा रहा था। फिर भी कुछ लोगों ने जोर दिया और सुष्मिता ने ऐश्वर्या को पछाड़ते हुए मिस इंडिया के क्राउन पर कब्जा जमा लिया।
2010 में फिल्मों से दूर हुईं, 10 साल बाद OTT पर वापसी
सुष्मिता की आखिरी फिल्म 2010 में आई 'दूल्हा मिल गया' थी। इसके बाद सुष्मिता ने फिल्मों से एक तरह से दूरी बना ली थी। अपना ज्यादातर समय वो बेटियों को दे रही थीं। इसके बाद 2020 में आई वेब सीरीज आर्या से सुष्मिता ने एक्टिंग की दुनिया में वापसी की। 2021 में इस वेब सीरीज का दूसरा सीजन आर्या-2 भी आया। अब आर्या 3 भी फ्लोर पर है, जल्द ही इसका तीसरा सीजन भी आ जाएगा।
पिछले साल ललित मोदी के साथ जुड़ा था नाम
पिछले साल सुष्मिता सेन और पूर्व आईपीएल कमिश्नर ललित मोदी के रिलेशनशिप की खबरें आई थीं। ललित मोदी ने अपनी सोशल मीडिया पोस्ट के जरिए इस बात की पुष्टि की थी। हालांकि बाद में मोदी ने सुष्मिता के साथ अपनी फोटोज को डिलीट कर दिया था। ललित और सुष्मिता के बीच 9 साल का एज गैप है।
ये खबरें भी पढ़ें
47 साल की सुष्मिता के रहे 10 से ज्यादा अफेयर:एक्स बॉयफ्रेंड 16 साल छोटे थे; मौजूदा ललित मोदी 9 साल बड़े हैं
IPL के एक्स चेयरमैन ललित मोदी ने गुरुवार (14 जुलाई) को सुष्मिता सेन से अपनी रिलेशनशिप को ऑफिशियल किया है। इसके साथ उन्होंने सुष्मिता से जल्द शादी करने का भी ऐलान कर दिया है। जब से ये खबर सामने आई तब से सोशल मीडिया पर सुष्मिता-ललित ट्रेंड करने लगे। ललित एक्ट्रेस से 9 साल बड़े हैं। जहां ललित 56 साल के हैं। वहीं, सुष्मिता 47 की हैं। पूरी खबर पढें..